јворцеоје Добриловић 


Неџад Ђорђевић 

МЕТЕОРОЛОГИЈА 


Катедра за астрономију и метеорологију основана је на Фило- 
зофском факултету Велике школе у јануару 1880. године. Дуги низ 
година, све до 1924, астрономија и метеорологија су се неговале на 
истој Катедри. Из овог разлога у историји Катедре за метеорологију 
биће неизбежно додирнута и нека питања из астрономије да би се 
боље сагледао развојни пут обе ове науке. 

Историја Катедре за астрономију и метеорологију нераздвојно је 
повезана и са историјом Астрономске и метеоролошке опсерваторије 
Велике школе и Универзитета. Овде ће се изнети упоредни преглед 
рада Катедре и Опсерваторије, јер су оне дуги низ година сачињава- 
ле једну целину, а поготову што је Опсерваторија углавном функци- 
онисала као метеоролошка институција. 

Оправдано је, међутим, претпоставити да су нека питања из 
области метеорологије излагана и знатно раније, пре званичног осни- 
вања Катедре за астрономију и метеорологију. Врло је вероватно да 
је Владимир Јакшић, професор београдског Лицеја, први човек који 
је у нас почео да упознаје млађе нараштаје са проблемима и значајем 
метеорологије. Иако Јакшићева професорска делатност пада ,у по- 
следњу деценију постојања Лицеја, 1852 — 1862. године, и строже 
гледано, излази из оквира историје Велике школе, ипак је вредно 
рећи неколико речи о Јакшићу као првом српском метеорологу, о 
његовом пионирском делу на пољу метеорологије, које је започео као 
професор Лицеја, да би се створила потпунија слика о стању метео- 
рологије у Београду и Србији пре званичног оснивања Катедре. Може 

се узети, такође, као извесно, да су нека питања из метеорологије 
излагана и у оквиру физике и математике, поготову када је Фило- 
зофс си факултет, крајем 1873. године, подељен на два стручна 
одсека, природно-математкчки и историјско-филолошки. 

Владимир Јакшић (1824 — 1899) био је човек врло широких и 
напредних погледа' и позитивних стремљења. „Као син државника, 
Јакова Јакшића, главног благајника и министра у једној влади кнеза 
Милоша, хтео је да створи основе научног система о новој српској 
држави — державопис Сербије — који, како га је он схватио, почива 
на статистици и „климатическим отношенијима". Јер, по Јакшићу (у 
складу са погледима тадашње науке), „од умерености или крајности 
темлературне еоразмерности зависи и совершени или погружени 
степен духовног и моралног изображенија обитатеља, њино веће или 
мање благостање као и политичко надвесије или почињеност" (Радо- 
шевић, 1961). 

Ове своје погледе Јакшић је током своје врло плодне научне 
делатности и остварио. Вративши се 1847. године у Београд са 
школовања у Немачкој и Аустрији, он је, колико је до сада познато, 
први почео да врши редовна свакодневна метеоролошка мерења и 
осматрања у БеО|граду. Мерио је најпре температуру ваздуха помоћу 
„сторазделног топлописа" и бележио временске услове, „соразмерност 
погоде", у периоду кише, снега и облачности. Доцније је овом 
програму прикључио и мерење дневне количине падавина. Ова о- 
сматрања су започета и вршена на Сењаку, у близини Маркарнице. 
Она обухватају период од 52 године (од 1. јануара 1848. до краја 1899. 
године). Оригиналне белешке о овим осматрањима чувају се у Метео- 
ролошкој опсерваторији на Западном Врачару. 

Већ после три године метеоролошких осматрања у Београду 
Јакшић објављује своје резултате и рашраве засноване на'овим и 
каснијим мерењима. Уз резултате: „1. топлота ваздуха, степен преко 
целог месеца одсеком (највишиј, најнижиј и средњиј) и апсолутно 
највишиј и најнижиј; 2. соразмерност погоде, число дана кишовити и 
снежни, ведри, прозрачни и облачни", — Јакшић даје и читаву 
студију о „местној клими" Београда, поредећи је са климом у местима 
ближе полутару, односно ближе Северном полу, са континенталном и 
приморском климом и са климом места која имају приближно исту 
температуру „одсеком (просечну) годишњу, односно у поједина го- 
дишња доба“. Вредно је поменути његове радове о клими Србије који 
су објављени у „Гласнику друштва србске словесности" 1851, 1854, 
1855, 1856. и „Державопису Србије" 1863. године. 

Непосредно по успостављању метеоролошких посматрања у Бе- 
ограду, Јакшић је, 1852. године, постављен за професора Лицеја. На 
овом положају је остао све до 1862. године и за то време предавао 
науку о економији, финансијама, статистици и трговини. Са Лицеја је 
прешао у Министарство финансија где је 1864. године основао прво 
Статистичко одељење Србије, које је водио све до пензионисања 1888. 
године. 


За метеорологију Србије Јакшић је највише учинио за време 
свог рада у Лицеју. Година 1856. може се узети као прва кад је у 
Србији радила добро организована метеоролошка станична мрежа. Те 
године је у Србији радило 20 метеоролошких станица. Оне су се 
налазиле у свим већим местима тадашње Србије, а осматрачи су 
углавном били учитељи. Следеће године, 1857, у Србији је радило 27 
метеоролошких станица, што вероватно представља у то време нај- 
гушћу метеоролошку мрежу на свету, ако се изузму обичне пада- 
винске (кишомерне) станице. Инструменти постављени на станицама 
били су за то време веома добри, јер их је Јакшић набавио од бечког 
Централног метеоролошког завода, који је тада располагао најбољим 
метеоролошким инструментаријумом у средњој Европи. Јакшић је 
благовремено обавио и друге припреме да би омогућио нормалан рад 
у подигнутим станицама. Прописи о устројству метеоролошке мреже, 
Метеорологиско заведеније у Сербији и упутства за рад на станица- 
ма, Настављање за осмотритеље погодописних бележења у Сербији, 
били су објављени у „Державопису Сербије" за 1857. годину. Јакши- 
ћева мрежа метеоролошких станица функционисала је врло добро за 
све време док је он био професор Лицеја. Тако је, 1862. године, она 
још увек бројала 10 станица, али је затим дошло до брзог опадања 
тог броја, и, колико је досад познато, мрежа је као целина престала 
да постоји. 

У својим дневницима осматрања, климатолошким и статистич- 
ким радовима Јакшић је оставио драгоцене белешке о климатским, 
фенолошким и хидролошким појавама тог времена. Оставио је прве 
податке о колебању нивоа реке Саве код Београда. Као неко ко је 
имао увид у све статистичке податке земље, Јакшић се трудио да 
развој и приносе у пољопривреди доведе у непосредну везу с метео- 
ролошким чиниоцима, оставивши нам тако сигурне податке о сушним 
и кишним периодима . у Србији и врло исцрпне описе карактера 
времена. Може се узети готово као поуздано да је Јакшић, као 
пасионирани метеоролог, указивао на својим предавањима из ста- 
тистике и економије на велики значај метеорологије и рационалном 
руковођењу пољопривредом и другим делатностима, извршивши тако, 
у суштини као први статистичар Србије, у свету необично цењен, и 
улогу првог метеоролога своје земље. 

Почетком осамдесетих година прошлог века, после скоро дваде- 
сетогодишњег јењавања метеоролошке делатности, изузимајући Јак- 
шићева мерења у Београду, оснивана је Катедра за астрономију и 
метеорологију на Великој школи, као одраз измењених и нових 
схватања значаја и улоге ових наука у нас. Оснивање Катедре и 
долазак Милана Недељковића за професора астрономије и метеороло- 
гије представља непосредно један од најважнијих момената у развоју 
метеорологије у Србији, а, може се рећи, и у читавој нашој земљи. 

Пре него што је Катедра за астрономију и метеорологију унесе- 
на у Закон о Великој школи (1880), тадашњи министар просвете, 
Стојан Бошковић, расписао је „стечај“ почетком 1879. године за 

једног државног питомца за стручно изучавање астрономије и физике 
на великим школама у иностранству. Ово државно „благодејање" 
добио је Милан Недељковић, тадашњи професорски приправник за 
математику и физику у' Великој школи. Рођен 27. новембра 1857, 

Недељковић је већ јуна 1876. завршио математичко-природњачки 
одсек Велике школе, као један од најбољих ђака те генерације. 

Одмах је био постављен за професора приправника Велике школе, 

вршећи службу „другог наставника математике" (од новембра 1877. до 

јуна 1879) код професора Димитрија Нешића и „доцента физике" код i 

професора Косте Алковића. Средином 1879. Недељковић је, као др- 

жавни стипендиста, отишао у Париз “где је ради довршења свог 

школског образовања и ради специјалних студија из астрономије и 

метеоролргије провео 5 година" (Радиновић, 1951). на Сорбони и 

Колежу Француске студирао је школске 1879/80. и 1880/81. године. У 

Астрономској школи Париске опсерваториј е, у Метеоролошком инсти- 

туту Француске и Опсерваторији у Парк Сен-Мору провео је од 

краја 1881. до средине 1884. радећи на многим астрономским и 

метеоролошким проблемима. Завршивши усавршавање са одличним 

успехом, Недељковић се, већ као изграђен и искусан етручњак, ; 

вратио из Париза у земљу, и одмах је, 21. октобра 1884, постављен за 

суплента Велике школе, да две године касније, 25. децембра 1886, 

постане професор астрономије и метеорологије на истој школи. „Као 1 

изванредни познавалац тадашњег стања метеорологије у свету и 

њеног великог значаја, како на пољу научне делатности, тако и у ; 

развитку разних грана привредне делатности човекове, Недељковић 

је, одмах по повратку у земљу, развио неуморну активност на 

оснивању модерне овсерваторије за метеоролошка и астрономска 

осматрања и испитивања и на успостављању и одржавању системат- 

ских метеоролошких осматрања по целој територији Србије,> наста- 

вљајући тако пионирско дело свог претходника на томе пољу — 

Владимира Јакшића" (Радошевић, 1951). i , 

Први задатак који је Милан Недељковић сматрао важним да се 
реши био је подизање опсерваторије и метеоролошких „стација" у 
Србији, „јер су исте установе дужне и Катедри аетрономије и 
метеорологије ва Великој школи и нашој науци, а и нашој домовини 
зарад њеног развијања и угледа међу културним народима". Опсе- 
рваторија је, према његовом схватању, имала да одигра врло значајну 
улогу: 

Прво, да буде мала астрономска оисерваторија за примењену, пре- 
цизиу астроиомију — ону која> нам треба за посведневну Од 1 редбу времена 
(часа) и за одреибу лоигитуда и лаггитуда (и азимута), поред неколижо опе- 
цијалних наунних задатапса, који стоје у свези са овим торњим, и поред 
њеног задатка као вежбаснице за ученике Асдровоми|је у Великој школи i 

и друге раденике; 

Д'Р(уго, да буде велика метеоролошка опсерзагоорија за сва курентна i 

посвеиневиа метеоролошка посматрања и за разна шеццјална метеоролош- 
ка посматрања и иопитивања; 


Треће, да буде цантрала за све метеоролошке станице у Србији, којима 
се у 'задатак стављају: посведневна посматрања свиду метеоролошких при- 
лика 'Србцје, 'зарад утирђивања њене климатологије у цељи научној и 
цримењеној; 



Милан Недељковић 

Четврто, да буде мала земљомагнеТска опсе(рвато 1 р'Цј а у хојој би се 
посвадневно земљомагнетске црилике пошатрале и цратигае, са задатком да 
изврши земн^амашет.ски Цремер (Србије; 

Пето, да прати земљотресне прилике помоћу сеизмографа." 

Друга значајна улога опсерваторије била би, према Недељкови- 
ћу, у следећем: 

„Беоцрадока Оосерваториј а, као лабораторира катедре Аотрономије и 
Метеоролоти!је у Великој школи, има да поћлужи и друмо једној велккој 
потреби: Штпуној настави (унениха Велике школе. А ово је важно за нашу 
најиишу пжолу, чији је задатак: , да буде врело Науке, на који ива српсжа 
омладина, гаоја тражи више наставе, долази и напаја се Науком, да би једнот 
дана, када буде позвана да ради, хориино рослужила Домовшш својој и 
целом Српакам Народу истином и науком. Што наша Велика школа још -иије 
посгигла сива!ј гавој идеал, између других узрока био је и овај: пгго је Наука 
у њоа, највећим делом, била само реч а не и дело, tirro је Наужа у њој, најве- 
ћмм делом, само са скатедре проповедана а мало је рађеда и вмје довољно 
гаједа. Те због тога ученици Велике цжоле највећим делом нлоу се напајали 
методама посматрања, испитивања, изналажења: они се нииу дсшољно веж- 
бали у Науци ниги су се њоме и у њој цраиилно одгајивали . . .“ 

(Неделжовић, 1904). 

С пуно полета и неуобичајеним залагањем Недељковић је успео 
да његова нстојања уроде плодом. Године 1887, 26. марта, министар 
просвете „увиђајући разлоге и ценећи научну и практичну важност 
Астрономске и метеоролбшке опсерваторије“ решио је „. . . да се за 
Краљевину Србију подигне провизорна Астрономска и метеоролошка 
опсерваторија у прјиватној кући на Врачару у Београду под управом 
и руковођењем г. Милана Недељковића, професора Астрономије и 
Метеорологије на Великој школи“. Већ 1. јула 1887. године започело 
се са метеоролошким мерењима и осматрањима у провизорној опсе- 
рваторији. Први осматрачи су били сам Милан Недељковић, његова 
жена Томанија, његова браћа Војислав и Милијан, ученици гимнази- 
је, и један 'њихов школски друг, ученик реалке. Била су уведена 
редовна осматрања у 4, 7, 10, 13, 16, 19 и 22 сата, а од 1. септембра 
1888. године и у 1 сат по поноћи. Године 1891. овим терминима била 
су додата још 3 „климатолошка термина", у 7, 14 и 21 сат по месном 
времену, да би низови посматрања с метеоролошких станица у 
унутрашњости били упоређивани са београдским опсерваторијским 
низом. Рад у провизорној опсерваторији обављан је уз знатне матери- 
јалне жртве самог Иедељковића, јер кредити којима је располагала 
Катедра нису били довољни ни за плаћање закупнине, а Опсервато- 
рија, као посебна установа Факултета, још није имала свој буџет. 

Године 1888, 15. септембра, министар просвете је потписао прва 
Правила о устројству српске метеоролошке мреже осматрања, на 
основу којих ће, у току неколико наредних година, бити успоставље- 
не метеоролошке станице „у Крагујевцу, Нишу, Зајечару, Ваљеву, 
Крушевцу, Врању, Пироту, Пожаревцу, Шапцу и Ужицу". У току 
исте године Недељковић је успео да, на рачун Министарства просве- 
те, набави из Париза и Берлина „комплетан прибор за 12 стација" и 
изда Метеоролошка упутства за српске стације. Овим су иопуњени 
основни предуслови за планско и организовано успостављање нове 
метеоролошке мреже Србије, кају је Владимир Јакшић, пре ЈТуних 35 
година, био успешно основао (Михаиловић, 1897). 

Упоредо са успостављањем метеоролошке мреже у земљи, Ми- 
лан Недељковић је водио живу акцију и упорно се залагао за 
подизање сталне опсерваторије Велике школе. Земљиште за Опсерва- 
торију било је добијено од београдске општине и она је подигнута на 
највишој тачки на Западном Врачару (1,83 хектар) према идејним 
решењима и сугестијама Недељковића, у току 1890. и 1891. године. 
Зграда је стајала око 50.000 тадашњих динара, Првог маја 1891. 
године започело се с метеоролошким мерењима у парку нове сталне 
Опсерваторије. Тако је била остварена основна Недељковићева жеља 
„да.Катедра за астрономију и метеорологију Велике школе добије 
своју радионицу". Зграда Опсерваторије и данас постоји, задржавши 
свој првобитни изглед и сврху коју јој је наменио њен оснивач, и 
представља, тако, једно од ретких старих културних здања Београда. 

Као што се види, Недељковић је за свега неколико година од 
постављања за професора Велике школе успео да оствари крупан 


напредак у погледу организације и стварања чврсте основе за даљи 
развој метеорологије у Србији. Тиме је, према његовој замисли, био 
учињен само први корак, тј. успешно организовање метеоролошко- 
-климатолошког рада, који је нестручњацима био свакако ближи, 
разумљивији и који је требало да створи предуслове да би се „утро 
пут астрономском раду којему треба скупих инструмената, а исто 
тако и метеоролошко-физичком раду за потребе модерне метеорологи- 
је“ (Недељковић, 1904). 

Задаци и послови Опсерваторије које је Недељковић, може се 
слободно .рећи, сам себи поставио доласком на Катедру, остали су 
готово потпуно непромењени дуги низ година. На њиховој даљој 
реализацији он је неуморно радио све до почетка првог светског рата. 
Уложио је много напора и труда и готово сву своју научничку 
активност усмерио је у том правцу. Свестан да се у условима 
тадашње Србије, због врло ограничених материјалних могућности, не 
може много постићи на астрономском пољу, усмерио је сву своју 
енергију ка метеоролошкој делатности — како опсерваторијским 
мерењима и осматрањима, тако и подизању, одржавању и руковође- 
њу метеоролошком станичном мрежом земље. Треба истаћи да се 
користио сваком повољном приликом да прошири делокруг рада у 
Опсерваторији и у астрономским и геомагнетским мерењима. Ова 
последња успешно су вршена скоро осам година инструментима 
добијеним на послугу из Мађарске. 

Метеоролошка делатност Опсерваторије показивала је извесна 
колебања, али никад није прекидана, сем делимично за време бал- 
канског и потпуно за време првог светског рата. Узрок њеног 
колебања био је у првом реду недовољан буџет Опсерваторије. Иако 
је Опсерваторија, у поређењу с другим заводима и установама 
Факултета, примала сразмерно већа материјална средства, она су 
била потпуно недовољна за одржавање и евентуална незнатна уна- 
пређења започете метеоролошке делатности. Буџет Опсерваторије 
износио је тодишње просечно 10.000 динара, што је било једва 
довољно за метеоролошку делатност у самој Опсерваторији. Недељ- 
ковић се из године у годину морао свим средствима борити да би 
одржао метеоролошку станичну мрежу. „Неуморним убеђивањем у 
личном контакту и преко опширне преписке" (Радошевић, 1951), 
полазило му је за руком, некад више, а некад мање, да се у овај или 
у онај буџет унесе по која сума на име помоћи за његове метеоро- 
лошке „стације“. „У зависности од расположивих материјалних 
средстава Опсерваторија је више или мање успешно испуњавала и 
свој задатак као Централа метеоролошких станица у Србији. Тако је 
1903. године радило у Србији 213 станица, од којих 151 кишомерна, 
што представља максималан број за читав период од 1888. до 1914. 
године. Просечан број станица износио је у овом периоду око 80, и то 
30 метеоролошких и 50 кишомерних, са знатним колебањима тог 
броја. 

Метеоролошки рад у самој Опсерваторији бивао је из године у 
годину све опсежнији. Већ од 1. јануара 1895. године била су уведена 

„свакочасна мерења", која су од тада ' непрекидно- вршена' све до' 
почетка првог светског рата. Овај рад је био знатно проширен ' од 
почетка 1902. године,. кад се започело са специјалним мерењима 
температуре тл,а до: дубине од 24 метра и микроклиматског слоја 
ваздуха до виеине ОД :,2 метра изнад Земљине површине. Нека буде 
споменуто да су ова.мерења вршена на 34 разна нивоа и да су далеко 
превазилазила окриве и најбоље вођених метеоролошких опсервато- 
рија у свету. „Захваљујући томе што је Недељковић са великим 
полетом и не плашећи се крупних планова покушао одмах да стане 
на равну ногу са онима који су били далеко одмакли и да их по 
нечему превазиђе, и што је, одлично познавајући савремено стање 
науке, знао да заведе у Опсерваторији осматрања која ће знатно 
допринети решавању крупних метеоролошких проблема, било је мо- 
гуће да се појави неколико радова из топлотног стања тла и из 
области температуре најнижих ваздушних слојева, који ће постати 
класични у савременој метеоролошкој литератури" (Радошевић, 1951). 
То су познати Вујевићеви радови из времена од 1909 до 1914. 
године. 

Најплодније раздобље у историји Опсерваторије је од 1902. до 
1906. године. О успешном раду и обимном програму опсерваторијских 
мерења и посматрања сачувано је више сведочанстава. Тако је, 
крајем октобра 1902. године, посетио Опсерваторију директор Метео- 
ролошког института у Пешти, Де Конколи. У свом службеном рефе- 
рату о овој посети он је исцрпно изнео стање и послове који се 
обављају у Београдској опсерваторији, и свој утисак који је на њега 
оставио Недељковићев истраживачки и научни ентузијазам. 

Недељковић је већ 1898. године почео са интензивним припр.е- 
мама и обрадом осматрачког метеоролошког материјала ради обја- 
вљивања. То је требало да буде први део „Анала Олсерваторћје“ који 
би садржавао „месечни преглед резултата Опсерваторије и стација". 
Због несређених политичких прилика дошло је до изненадног Недељ- 
ковићевог пензионисања (био је у пензији од 5. јула 1899. до 11. 
новембра 1900), тако да су „Анали" изашли у знатно мањем обиму од 
предвиђеног, само са подацима Београда за свега једну .годину (1900). 
Али, већ 1902. године изашла је прва свеска месечног билтена са 
годишњим прегледом (»Bulletin merasuel de robservatoire Ceintrail de 
Belgrade«), која је наишла на врло топао одзив свих познатих 
метеоролога тог доба. Недељковићу је на овој публикацији честитало 
преко 30 најпознатијих метеоролошких стручњака Европе и Америке. 

Као куриозитет из овог доба испуњеног врло успешним радом 
Опсерваторије, забележимо да је Милан Недељковић, иако нерадо, 
почео крајем 1902. године да издаје и неку врсту данашњег метеоро- 
лошког извештаја, општу прогнозу времена, која је била састављена 
на основу телеграфских депеша 43 метеоролошке станице из околних 
земаља и 7 станица из Србије. 

Могућности запошљавања стручног кадра у Опсерваторији биле 
су више него минималне. Мада је међу младим људима, евршеним 

ђацима Велике школе, а затим и Универзитета, постојало знатно 
интересовање за радове који су обављани у Опсерваторији, а посебно 
за метеорологију као нову науку која се брзо развијала* немогућност 
добијања сталног запослења у Опсерваторији или Великој школи 
доводила је до тога да су се они запошљавали на оним радним 
местима чија је сталност била законски осигурана. После многих 
залагања Милан Недељковић је успео да тек почетком 1898. године 
добије једног сталног сарадника у звању асиетента Велике школе 
Опсерваторије. То је био Јеленко Михаиловић, који је већ од 1894. 
дине, прво поврембно, а затим стално, хонорарно радио у Опсерва- 
торији као професор гимназије. Јеленко Михаиловић је до 1903. 
године радио на разним метеоролошким пословима Олсерваторије, а 
кад су крајем 1902. године започета геомагнетска мерења, он је 
преузео руковођење овим сектором делатности Опсерваторије,. Ј. 
Михаиловић је остао у звању асистента у Опсерваторији све до 
почетка 1906. године, кад је прешао у новоосновани Сеизмолошки 
завод на Ташмајдану. Од почетка 1906. до јуна 1914. године у 
Опсерваторији је радио као хонорарни асистент Драгиша Марјановић, 
професор Треће београдске гимназије. Домен његовог рада била је 
„прогнозна служба" Опсерваторије. Ову област метеорологије он је. 
уз Недељковићеву препоруку, али самоиницијативно и о своме тро- 
шку, усавршио у одељењима прогнозе времана бечког и пештанског 
метеоролошког института. 

Сви остали службеници који су радили у Опсерваторији доде- 
љивани су на рад из других државних установа или су упошљавани 
хонорарно, односно као „дијурнисти". Да 'би било јасније како је 
Недељковић успевао да обави многобројна мерења у Опсерваторији, 
треба поменути предани рад његових „ђака — посматрача", углавном 
ђака и студената Велике школе и Универзитета. Они су , под 
његовим непосредним руковођењем и уз његову помоћ, јер је и он 
сам вршио сва осматрања у појединим терминима, обављали врло 
савесно и ваљано сва редовна свакочасна мерења и посматрања. За 
њих је била подигнута посебна зграда за становање у кругу Опсерва- 
торије, тако да су у њој имали бесплатан стан, а и могућност 
осматрања у свако доба дана и ноћи. Обично је било четири до пет 
ђака-посматрача и један или два старија посматрача, узета, по 
правилу, између најбољих. За ову службу у Опсерваторији Недељ- 
ковић им је обезбеђивао да с успехом и на време завршавају своје 
школовање. Број особља се мењао у зависности од обезбеђених 
буџета. Највише је у Опсерваторији радило 16 лица, 1903. године, и 
то: 9 калкулатора, 4 метеоролошка посматрача, 1 телеграфиста, 1 
асистент, 1 управник. Недељковић je’, као професор Велике школе и 
Универзитета, вршио дужност управника Олсерваторије потпуно 
бесплатно, једино је имао стан у Опсерваторији, јер је то захтевала 
природа самог опсерваторијског рада. 

Како су задаци и послови у Опсерв.аторији бивали из године у 
годину све обимнији, Недељковић је у више махова чинио предлоге 

да се Опсерваторија издвоји из оквира Универзитета и добије статус 
самосталне установе Министарства просвете, која би служила и 
Универзитету, али', истоврсмено, и другим установама по самој при- 
роди послова који .су.у-.аој вршени. Био је чак припремљен и посебан 
Закон о Опсервато.рији, али до његовог коначног изгласавања, и 
потврђивања, и поред' покушаја 1905. и 1909. године, није дошло. 
Овим настојањима Недељковић је хтео да добије за Опсерваторију 
сталан кадар, да јој повећа буџетска средства и на тај начин оствари 
предуслове за њену још потпунију делатност. 

Милан Недељковић је на Катедри астрономије и метеорологије, 
у периоду од 1885. до 1914, држао одвојене курсеве из метеорологије 
и астрономије. Метеорологија је била помоћни предмет за студенте 
треће и четврте године Филозофског и Техничког факултета. Преда- 
вала су се два часа н-едељно, са исто толиким бројем вежбања у току 
зимског и летњег семестра. У зимском семестру ■ Недељковић је 
излагао материју из опште, а у летњем из теоријске метеорологије. 
Вежбања су се највећим делом састојала из „метеоролошке праксе" и 
већином су била извођена у Опсерваторији. Број студената који су 
код Недељковпћа слушали и полагали метеорологију кретао се у 
просеку око пет. Било је, међутим, и семестара када је број прија- 
вљених студената за овај предмет износио свега два или један или их 
уопште није било. 

У периоду од свога постављања за професора аетрономије и 
метеорологије до почетка првог светског рата, Недељковић је објавио 
знатан број радова научног и стручног карактера. Имао је припре- 
мљену за штампу Метеоролошку колекцију, у којој је обрађено, на 
најсавременији начин, градиво из свих метеоролошких дисциплина. 
Поједина поглавља ове збирке била су током времена објављена као 
посебне студије, радови и упутства. У рукопису је оставио ,'уџбеник 
Метеорологија, и преводе Метеорологије од van Beber-*a и Теоријске 
метеорологије од Ферела. Под његовим непосредним руковођењем и у 
његовој личној редакцији било је у овоме раздобљу објављено преко 
1.000 страна, in quarto, најсуптилније обрађених метеоролошких 
података Београда и Србије. 

Као догађај у развоју метеорологије на Београдском универзите- 
ту треба забележити избор и постављање др Павла Вујевића, марта 
1907. године, прво за привременог, а потом за сталног доцента за 
климатологију и метеорологију на Филозофском факултету. Његов 
задатак је био да предавањима из климатологије и физичке геогра- 
фије прошири и у знатној мери употпуни наставни план и програм за 
студенте географије. Рођен 22. октобра 1881. године у Руми, добивши 
класично средње образовање у Новом Саду, Вујевић је већ 1904. 
године завршио студије у Бечу и ту стекао титулу доктора наука 
одбранивши докторску тезу код познатих бечких научника Алфреда 
Пенка и Јулиуса Хана; затим је отишао у Берлин да на тамошњек 
Универзитету и у Метеоролошкој опсерваторији у Потсдаму употпуни 
своја знања из метеорологије и климатологије код чувених немачких 
метеоролога Беколда и Хелмана. 


П. Вујевић је од 1907. до јуна 1914. године држао следеће 
курсеве; општа климатологија, кружење воде у природи, динамичка 
метеорологиЈа, време и прогноза времена, клима Балканског полуо- 
стрва, основи математичке географије и клима и човек. Поред овога, 
он је држао и вежбања из обраде климатолошких података и, заједно 
с Јованом Цвијићем, учествовао у географским семинарима. 

- i l ♦ ■ ; 

ЖЗВЕШТАЈ 0ПСЕРВАТ0РИЈЕ 

11—12. јан. 1903. 

Прогноза времена. — Хладно време; 
местимично сиегом. 

: ♦ i <>!»■ ♦ * 

И8ВЕШТАЈ 0ПСЕРВАТ0РИЈЕ 

4. сситс.чбра 1903. 

Прогноза времена, — Тонло време, 
местимичио слаба кшпа н грмл.а- 
вина. 


* . -4 Н 

ИЗВЕШТАЈ 0ПСЕРВАТ0РИЈЕ 

2. новехбар 1908. 

Прогноза времена. — Облачпо, хлад- 
но време, cu местнмичиим падежима. 

ИзвештаЈ' 10псерваторије 1903. 

Дошавши у Београд П. Вујевић је одмах, v то необично предано, 
започео с научним радом. 'Напред је било поменуто да су у Опеерва- 

торији од 1901. године била успостављена и остварена многа драгоце- 
на -мерења и посматрања. Обрадом и теоријском анализом ових 
Недељковићевих мерења, у то време скоро -јединствених у свету, 
Вујевић је зналачкид и’ у право време, у неколико својих запажених 
радова дао приказ и 'о.бјашњење за неколико непознатих микрокли- 
матских појава. Тако је ова плодоносна научноистраживачка симбио- 
за Недељковића и Вујевића омогућила непосредан допринос Бео- 
градске метеоролошке опсерваторије микроклиматологији, једној од 
необично важних метеоролошких дисциплина, која је тек почела да 
се развија. 

После првог еветског рата највећу тешкоћу у нормализовању 
прилика у Опсерваторији и на Катедри представљао је готово потпу- 
ни недостатак кредита. Све инструменте из Опсерваторије била је 
однела аустријска војска, приликом повлачења, па је Недељковић 
морао да почне све из почетка. Једино су библиотека и архива 
Опсерваторије биле у приличној мери сачувана.. 

Не улазећи "у појединости четворогодишњих напора које је 
Недељковић чинио код свих установа са којима је Опсерваторија 
требало да сарађује, њему није пошло за руком да било шта 
значајније постигне у погледу обнове Опсерваторије. Не мирећи се са 
оваквим стањем ствари, Недељковић је потпуно самоиницијативно, 
1921. и 1922. ходине, сва своја настојања усмерио да издејствује 
обнову Опсерваторије на рачун репарација код највиших државних 
власти. У том погледу наишао је на доста разумевања у Министар- 
ском савету, те су му дата овлашћења да изврши набавку потребних 
инструмената за све делатности Опсерваторије: метеоролошку, астро- 
номску и геомагнетску. Недељковић је, у току само три краткотрајна 
путовања у Немачку и Француску, 1922. и 1923. године, обавио све 
што је било потребно око закључивања уговора о куповини и 
испорукама инструмената и њиховом потврђивању од стране Репара- 
ционе комисије. Било је поручено инструмената и лаборатђријских 
уређаја у износу од 900.000 тадашњих долара (Добриловић, 1964). 

Већ сам податак о укупној вредности поручених инструмената, 
као и чињеница да се радило о најсавременијој опсерваторијској 
опреми у инструментима, и то за неколико потпуно разнородних 
научних области, могу да створе представу о величини стручне 
документације и преписке коју је Недељковић око овог посла имао да 
обави. Данас се јасно може сагледати важност овог подухвата и 
значај који ће у току следећих деценија добити набавка инструмена- 
та и уређаја тако зналачки извршених. Благодарећи само Недељко- 
вићевој иницијативи и упорном трежењу излаза из безизлазне ситу- 
ације у којој се налазила Опсерваторија, његовом ванредном позна- 
вању научних области за које је лоручивао инструменте и далеко- 
сежним плановима у погледу даљег развоја метеорологије и астроно- 
мије, било је могуће извршити крупне научноистраживачке задатке у 
току наредних година. 

Међутим, у пуном замаху обнове Опсерваторије, М. Недељковић 
је изненада пензионисан априла 1924. године у звању ванреднсг 

професора Универзитета, јер је био навршио 65 година живота, 
Његово пензионисање је извршено у врло незгодном тренутку. Глав- 
нина скупих уређаја и инструмената тек је имала да сти-гне. Њихов 
пријем, постављање и пуштање у рад у што краћем року захтевало 
је ангажовање целокупног метеоролошког и астрономског кадра, коге 
(е тада у земљи било врло мало. Неоспорно је да би Недељковићево 
богато искуство и остали његови квалитети били од неоцењиве 
користи у овоме послу, па је несхватљиво да се није нашло начина да 
он у њему учествује. Колико је овај посао био замашан може со 
закључити из чињенице да дуго потом сви астрономски и астрофи- 
зички инструменти и уређаји нису постављени за рад, а са знатним 
бројем учињено је то тек 1957. године за време Међународне геофи- 
зичке године. 

Недељковић је умро у дубокој старости, у 94. години живота, 21. 
фебруара 1950. године. 

После Недељковићевог пензионисања, одлучено је да се од једне 
Олсерваторије Универзитета оснују две посебне: Метеоролошка и 
Астрономска опсерваторија. За управника Метеоролошке опсервато- 
рије Универзитета у Београду, како је.гласио нови званични назив, 
постављен је Павле Вујевић. 

Први, и то врло значајан, задатак који.је Вујевић извршио као 
нови управник Метеоролошке опсерваторије' била-.је обнова и успо- 
стављање нове метеоролошке станичне мреже . на територији скоро 
половине Југославије. Овај посао је успешно обављен углавном у 
току 1925. и 1926. године, инструментима које је био поручио Недељ- 
ковић. Опсерваторија је измађу два рата, по некој својој традицио- 
налној дужности, обављала све послове Централе за метеоролошке 
станице с подручја Србије, Војводине, Македоније, Црне Горе и 
Далмације, али и даље као универзитетска установа. Једини корак у 
погледу извесног осамостаљења Оп.серваторије....био је у добијању 
посебне позиције у буџету Мицистарства. просвете. Међутим, ова 
буџетска средства, која су просечно износила око 70.000 динара, била 
су потпуно незадовољавајућа за одржавање .70 метеоролошких и 110 
кишомерних станица којима је руководила Опсерваторија, поред 
других разних потреба које је она имала као научна установа и члан 
Међународне метеоролошке организације. У овом периоду Опсервато- 
рија је била и оно централно место где су Се скупљали метеоролошки 
подаци из читаве Југославије" и емитовали за свакодневну међуна- 
родну размену. -Поред ових делатности, у Опсерваторији је израђен 
већи број стручних елабората за многе домаће и стране ингересенте. 
Ови елаборати су често имали-Вид научних радова. У публикацији 
Опсерваторије „Извештаји метеоролошке опсерваторије у Београду" 
објављени су резултати мерења у Београду за период 1920 — 1935. 
године и у 22 изабране станице за 1932. и 1933. поларну годину 
(претечу данашње Међународне геофизичке године). Метеоролошка 
опсерваторија је била у овом периоду она југословенска установа која 
је одржавала везе с већим бројем сличних установа у целом свету и 

представљала нашу земљу у Међународној метеоролошкој орга- 
низацији. 

У кругу Опсерваторије било је подигнуто у току 1326. и 1927. 
године неколико монтажних зграда добијених на рачун репарација. 
Најважније су ' ,биле:. лабораторијски и канцеларијски павиљон и 
троспратна кула"укоју су били смештени уређаји за радио-станицу. 
У периоду између два рата поред управника и једног асистента у 
Опсерваторији су, обично, радила 4 калкулатора и посматрача и 3 
техничара додељена на рад за одржавање уређаја. 

Изучавање метеорологије на Филозофском факултету до 1927. 
године било је сагласно Уредби од 1906. и изменама донетим 1911. 
године. Изменама и допунама Уредбе о Филозофском факултету од 
17. јула 1927. године, метеорологија и климатологија биле су унесене 
као „шеста наука“. Метеорологија је била обавезни предмет за 
студенте астрономске, хемијско-физичке и физичко-географске групе, 
и полагана је у склопу предмета под „в“. За студенте физичке групе 
метеорологија је бцла опциони предмет, а факултативан ’ за већину 
осталих група природно-математичког смера. 



Павле Бујеиић 

Између два рата П. Вујевић је био једини професор за клима- 
тологију и метеорологију. У овом периоду он је држао следеће кур- 
севе: метеорологија, основи геофизике, основи математичке геогра- 
фије, општа климатологија, копнене воде, клима Балканског полу- 


острва, океанографија и динамичка метеорологија. Уз то су одржава- 
на и практична вежбања из метеорологије. До школске 1928/29. го- 
дине Вујевић је учествовао и у географском семинару. Од 1922. го- 
дине он је, све до 1941. године, водио посебан Метеоролошко-клима- 
толошки семинар, у који су, углавном, долазили студенти физичко- 
-географске групе. 

Године 1923. Вујевић је објавио први део свог великог уџбеника 
Основи математичке и физичке географије: Математична географија 
и геофизика, а 1926. године и други део о атмосфери и океанима. Овај 
уџбеник је дуго година био једини за већину наших универзитета и 
високих школа у земљи. Сем тога, Вујевић је у рукопису имао пот- 
пуно припремљена предавања из климатологије, климе Балканског 
полуострва и свих грана' хидрографије. У овом периоду Вујевић је 
објавио лреко 40 научних и стручних радова у многим часописима у 
земљи и иностранству. 

Од 1924. до 1926. године у Метеоролошко-климатолошком семи- 
нару радио је као привремени асистент Миленко Филиповић, дипло- 
мирани географ. После њега Вујевић није имао асистента све до по- 
четка 1928. године кад је додељен на рад у О-псерваторији Милутин 
Радошевић, суплент Треће мушке гимназије у Београду, који је сле- 
деће године постављен за сталног асистента Универзитета. Завршив- 
ши физику на Београдском универзитету код Милорада Поповића, 
1925. године, и двогодишње усавршавање из метеорологије на Бер- 
линском универзитету и у Потсдамској опсерваторији, Радошевић је 
својим доласком у Метеоролошку опсерваторију у знатној мери по- 
•могао Вујевићу у вођењу многих олсерваторијских послова. Он је 
преузео на себе руковођење опсерваторијским мерењима и посма- 
трањима, бригу о библиотеци, администрацији и финансијама. Радо- 
шевић се такође старао о руковођењу метеоролошком станичном 
мрежом, допуњујући и усаглашавајући постојећа упутства за рад 
метеоролошких станица са увек новим препорукама и закључцима 
Мећународне метеоролошке организације. У циљу прогнозних сту- 
дија дуго је вршио редовну анализу временске ситуације у Европи 
која је истовремено служила и као помоћно наставно средство. Ак- 
гивно је помагао Вујевићу, а и сам радио, на изради стручних елабо- 
рата за многе државне установе и стране интересенте. Радошевић је 
држао предавања и вежбања из методике метеоролошких мерења и 
осматрања за студенте којима је метеорологија била обавезни пред- 
мет. Спорадична лабораторијска мерења атмосферског електрицитета 
такође су спадала у делокруг његовог рада. 

Приликом бомбардовања Београда 6. априла 1941. године, изузев 
главне зграде Опсерваторије, све остале су биле потпуно уништене, 
са свим лабораторијским, техничким и канцеларијским материјалом. 
Неоштећени су остали једино већи део библиотеке, богати стручни 
архивски материјал (оригинални дневници посматрања Опсервато- 
рије и великог броја метеоролошких станица) и архива. Као већина 
државних установа, и Опсерваторија је била стављена под немачку 

контролу, али се Немци нису њом користили јер су располагали сво- 
јом војнометеоролошком мрежом. Личним залагањем особља, на- 
стављена су и у току окупације мерења и посматрања у Опсервато- 
рији, иако у знатно. смањ^ном обиму, тако да није дошл.о до прекида 
у дугогодишњим оцсерваторијским низовима. 

После ослобођења збила су се два важна догађаја у историји 
Катедре и Опсерваторије. Новом организацијом метеоролошке и хи- 
дролошке службе у нашој земљи, Опсерваторија је престала да 
функционише као Централа метеоролошке ст.аничне мреже. Првог 
октобра 1947. године, после пуних 60 година рада као универзитетска 
установа, Опсерваторија је припојена Заводу за метеорологију и хи т 
дрологију НР' Србије. У оквиру овог завода, као његово посебно оде- 
љење, она је наставила са ранијим и знатним бројем новоуведених 
мерења и осматрања и тако продужила послове који су у њој били 
започети као у установи Велике школе. 

Други значајан догађај у историји Катедре било је оснивање, 
почетком 1947, нове, посебне метеоролошко-климатолошке групе на- 
ука на новооснованом Природно-математичком факултету. Главни 
разлог за оснивање Метеоролошке групе била је велика потреба за 
универзитетски образованим стручним кадром у цивилној и војној 
метеоролошкој служби, а и у разним гранама привредних делатности 
посредно или непосредно повезаним с многим метеоролошким про- 
блемима. Овој основној замисли био је прилагођен наставни план и 
програм групе. Његове карактеристике биле су да студенти у прве 
две године студија добију знање из математике и физике у истом 
обиму као и студенти Физичке групе. Иако уз извесне мање промене, 
до школске 1958/59. године на Групи су се изучавали следећи пред- 
мети: на првој години студија: математика I, физика I, физичка гео- 
графија; на другој години: математика II, физика II, општа’ метео- 
рологија; на трећој години: теоријска и динамичка метеорологија, 
климатологија са климатолошком -статистиком, метеоролоШки ин- 
струменти, микроклиматологија; на четвртој години: анализа и про- 
гноза времена, регионална климатологија, биоклиматологија и атмо- 
сферски електрицитет. Од школске 1958/59. године наставни план 
Групе није више обухватао физичку географију, регионалну клима- 
тологију и атмосфереки електрицитет. Изабрана поглавља из решо- 
налне климатологије била су укључена у климатологију, а из физич- 
ке географије — облик и кретање Земље - — у метеорологију. Уведена 
је, .као нови предмет, хидрологија, да би студенти добили основна 
знања из ове научне дисциплине врло важне за метеоролошку и 
хидролошку службу. 

Овакав наставни план остао је на снази до увођења тростепене 
наставе на Универзитету, школске 1961/62. године. По новом настав- 
ном плану, студенти на првој години слушају математику I, физику 
I и општу метеорологију; у другој години су најважнији стручни 
предмети: динамичка метеорологија, климатологија, метеоролошки 
инструменти и осмат.рања, анализа и прогноза времена и хидроло- 


гија. На овај начин студенти првог степена добијају заокружена зна- 
ња из оних метеоролошких дисциплина које су им. првенствено по- 
требне као руководећем особљу метеоролошке службе на нашим ае- 
родромима. На другом степену наставе слушају се, у трећој години: 
математика II, физика II, анализа и прогноза времена; у четвртој 
години: динамичка метеорологија II, време и клима Југославије, 
физичка метеорологија, климотологија, анализа и прогноза времена 
и микрометеорологија. На трећем степену предају се: динамички ос- 
нови предвиђања времена, примењена метеорологија, специјална по- 
главља из динамичке метеорологије и анализа времена у Југослави- 
ји, а олциони предмет Је теориЈска физика или диференцијалне јед- 
начине математичке сризике. 

По новом наставном плану коЈи је ирихваћен за школску 
1966/67. годину укинуто Је двостепено студирање које Је показало 
одређене слабости у образовању метеоролога. Оне су се огледале у 
недовољноЈ и теориЈскоЈ и практичној припреми будућих метеоро- 
лога за послове на радним местима у хидрометеоролошкоЈ служби и, 
с друге стране, свршени студенти I степена студиЈа нису били оспо- 
собљени да прате брз развоЈ метеоролошке науке и праксе. Уједно, 
интересовање за I степен студиЈа било Је незнатно тако да су се само 
3 студента задржала на овом степену. 

По наставном плану из 1966. год. од стручних предмета у прве 
две године студија иредаван Је и даље Један курс из опште метеоро- 
логиЈе, у коме су студенти добиЈали основна знања из ове области у 
току два семестра у релативно ограниченом броЈу часова од 2+1. 
Остали предмети су практично били на нивоу раниЈег наставног 
плана, с тим што се далеко више пажње сада посветило микрометео- 
ролошЈи и истраживањима проф. Чадежа о времену у ЈугославиЈи. 
Предмет време и клима ЈугославиЈе био Је Један од завршних пред- 
мета на овоЈ групи. Овакав наставни план за редовне студије показао 
се веома успешним. 

Постдипломске студиЈе биле су проширене на 12 облаети. Ина- 
че лостдипломске студиЈе састоЈале су се од Једног главног предмета 
по избору и два помоћна предмета по избору у првој години студиЈа, а 
у другој години студиЈа предаван Је само главни део предмета и бра- 
њен магистарски рад. Дисциплине које су биле нове обухватиле су 
методе обЈективне анализе времена, атмосферску турбуленциЈу, ат- 
мосферски електрицитет, физику облака, зрачење, методе метеоро- 
лошких мерења и осматрања, метеоролошке лабораториЈске експе- 
рименте, изабрана поглавља из климатологиЈе и вештачке утицаЈе на 
време и климу. Осим тога било Је предвиђено да се за лотребе инсти- 
туциЈа коЈе воде хидрометеоролошку делатност у ЈугославиЈи, орга- 
низуЈу специЈалистички Једногодишњи курсеви на коЈима би дипло- 
мирани метеоролози били обучавани у практичноЈ примени савре- 
мених знања из једне од следећих области: анализа и прогноза вре- 
мена, развоЈ времена у ЈугославиЈи, динамичка разматрања о атмо- 

сфери, механографска обрада и програмирање за специјалне потребе, 
ваздухопловна метеорологија и шецијална мерења и осматрања. 

Један специјалистички курс одржан је школске 1968/69. године 
са око 20 полазника. Предавачи су били др М. Чадеж, др Ђ. Радино- 
вићи др П. Гбурчик. 

Овакав наставни план је провођен све до 1972/73. године, када 
је новим Статутом Природно-математичког факултета формиран но- 
ви. Као и претходни, овај такође садржи основну нит да метеоролози 
буду веома образовани у погледу математичко-физичких наука, али 
су се битне измене извршиле не само у обиму предмета него и у по- 
гледу поделе математичко-физичких дисциплина на мање целине. 
Уведени су и нови предмети који су били императив с обзиром на све 
веће интересе друштва да се образују кадрови одговарајућег про- 
фила. Дакле, у прве две године предавана је математика I и II са 
великим фондом часова у сваком семестру (6 + 6), док су физика I 
и физика II биле подељене у четири предмета: физичка механика, 
молекуларна физика и термодинамика, електромагнетизам и оптика 
и атомска физика. Уведени су и нови предмети из метеорологије. 
Већина стручних предмета је предавана у једном семестру и то: ме- 
рења, осматрања и обрада података (4 + 4) у петом семестру, анализа 
времена (3 + 5) и климатологија (4 + 2) у шестом семестру, док се 
динамичка метеорологија I и II предавала од V до VIII семестра са 
значајним бројем часова и била је обавезни предмет за све смерове. 
Од смерова који су овде поменути били су уведени следећи: општи 
смер, који је осим наведених предмета имао нов предмет програмира- 
ње и математичке машине (2 + 3) у петом семестру, а затим један дво- 
семестрални предмет: статистичке методе у метеорологији, који је 
предаван у V и VI семестру са фондом часова 2 + 3 и 2 + 2 тако да 
су Студенти метеорологије добијали неопходно знање из облаСти тео- 
рије вероватноће и математичке статистике примењене у метеоро- 
лошким наукама. Овај предмет бис је подељен на два дела т први 
део — Увод у теорију вероватноће и математичку статистику држао је 
доц. Јован Малишић из Института за математику Природно-матема- 
тичког факултета, док је други део у VI семестру држао доц. Ненад 
Ђорђевић са посебним освртом на примену теорије вероватноће и 
математичке статистике у метеорологији. Треба истаћи да је ово био 
вероватно и први курс који је држан на Природно-математичком фа- 
култету као интердисциплинарни. 

У општем смеру такође се слушала хидрологија и микрометео- 
рологија. Уведен је посебан предмет — прогноза времена — у VII 
семестру, а у VIII семестру примењена метеорологија. Овакав на- 
ставни план је значајно променио профил стручњака који су се шко- 
ловали на Метеоролошкој групи ПМФ, не само због предмета на оп- 
штем смеру већ и на теоријском смеру за који, додуше, није показано 
велико интересовање код студената. 

Трећи смер који је био основан јесте смер за физику облака. 
Покушај Катедре за метеорологију да реализује овај смер није довео 


до успеха али се сматрало да он треба свакако да буде уклопљен у 
наставни план и програм и да ће касније, када се буду кадровске 
прилике поправиле, бити реализован. 

Постдипломске студије су практично остале исте, односно начин 
студирања који ,се показао већ више година као реалан. Уведени су 
одређени предмети као што су динамичке методе прогнозе времена, 
општа атмосфера циркулација и примењена метеорологија, као 
дисциплине из којих студенти могу узети главне и помоћне предмете 
с тим да се један предмет из групе ван метеоролошких наука бира са 
других студијских група на ПМФ. 

Проверавање успешности новог наставног плана и програма из 
1973. године проведено је практично на генерацијама које су се упи- 
сивале све до 1977. године када је ступио на снагу нов наставни план 
и програм. У наставном плану из 1977. године нису извршене никакве 
битне измене у односу на наставни план из 1973. године осим код 
групе предмета математичко-физичких наука које служе као основа 
за разумевање и даље студирање метеорологије као њихове надград- 
ње. Те су промене минорне и овде се неће спомињати. Требало би 
напоменути да је у току последњих десетак година нагло порастао 
број студената који су се уписивали или прелазили са математичко- 
-физичких група ПМФ на Групу за метеорологију. 

Старешина Метеоролошко-климатолошке групе био је од њеног 
оснивања, 1947. др Павле Вујевић. Он је истовремено био и управник 
Метеоролошко-климатолошког завода; а од 1949. тодине, кад су на 
Природно-математичком факултету поново званично уведене 
катедре, и шеф Катедре. Све ове три дужности П. Вујевић је непре- 
кидно вршио од 1955. године, кад је, у својој 74. години, пензионисан. 
Он је у овом периоду држао предавања из метеорологије, климато- 
логије, климатолошке статистике и регионалне климатологије. 

Допринос Вујевића развитку метеорологије у Србији најбоље се' 
може видети из рада Добриловића (1964), у коме је детаљно описано 
колико је Вујевић као тих, скроман и веома способан научник до- 
принео развитку метеорологије на ПМФ. Осим презаузетости држа- 
њем предавања из четири дисциплине, Вујевић је развио веома вели- 
ку научну делатност и његови радови улазе као класични у светске 
уџбенике, нарочито његов рад који се односи на температуру призем- 
ног слоја ваздуха у Београду. 

Вујевићеве монографије: „О географској подели и режиму киша 
у нашој држави" (1927) и „Поднебље ФНР Југославије" (1953) пример 
су научно-методолошког приступа интерпретацији оскудног осма- 
трачког материјала на основу којег је он извео низ закључака који 
су и каснијим радовима потврђени. Наведене монографије са студи- 
јом „О поднебљу Хвара“ (1932), представљају класичне радове о кли- 
ми наше земље. 

Вујевић је остао првим генерацијама студената Метеоролошке 
групе ПМФ у најлепшој успомени јер је био омиљен од свих као пе- 
дагог и научник; речју, Вујевић је имао у пуном смислу све квали- 

тете професора и научника. Приликом прославе 80. годишњице ро- 
ђења Вујевића коју је организовао Метеоролошки завод ПМФ били 
су заступљени реферати из свих домена рада којима се Вујевић ба- 
вио каб' ерудита не самб из метеорологије него и друшх сродних 
области. Поштован и цењен од свих, Вујевић је своју делатност на- 
ставио као редован члан Српске академије наука и уметности. Пре- 
минуо је и сахрањен 1966. године у Београду. 

Сталног наставног особља, осим П. Вујевића, а од 1956. и др 
Марјана Чадежа, није било на Катедри све до краја 1960. године, него 
су наставу из осталих стручних предмета изводили хонорарни на- 
ставници. Тако је 1947. године изабран Марко Милосављевић прво за 
хонорарног наставника од часа а затим 1949. за сталног хонорарног 
наставника, 1951. за сталног хонорарног доцента, а 1952. за сталног хо- 
цорарног ванредног професора, а 1955. године за сталног хонорарног 
редовног професора за метеорологију. На овој дужности др М. Ми- 
лосављевић остао је активно све до краја школске 1961/62. године. 
Цоред предавања из метеорологије 3а ■ студенте географије, др М. 
Милосављевић је држао наставу и за студенте Метеоролошке групе 
из истог предмета, а носле пензионисања П. Вујевића и из климато- 
логије и регионалне климатологије. Године 1955. и 1966. он је вршио 
и дужност шефа Катедре за метеорологију. Поред њега, на катедри 
су били и ови хонорарни наставници: Анте Обуљен, начелник Синоп- 
тичког одељења у Савезној управи хидрометеоролошке службе, за 
предмет синоптичка метеорологија, од 1948. до 1951. године; Милан 
Ковачевић, научни сарадник и начелник у СХМЗ, за предмет био- 
климатологија и регионална климатологија, од 1949. до 1954. године; 
Милутин Радошевић метеоролошки саветник у СХМЗ, за предмет 
микрометеорологија и атмосферски електрицитет, а од 1954. и за 
предмет биоклиматологија, од 1949. до 1958. године; др Марјан'Чадеж, 
управник Аеролошке опсерваторије у СХМЗ, за предмет теоријска и 
динамичка метеорологија, а од 1951. и за предмет анализа и г!рогноза 
времена, од 1949. до 1956. године; Милан Вемић, начелник Агромете- 
оролошког одељења у СХМЗ, за предмет метеоролошки инструменти 
и осматрања, од 1949. до 1957. године. Поменути хонорарни настав- 
ници били су изабрани за сталне хонорарне наставнике у рангу пре- 
давача, доцније за сталне хонорарне доценте, а од 1954. године за 
сталне хонорарне ванредне професоре, изузев др Марјана Чадежа. 
Он је 1956. изабран за сталног ванредног професора, да одмах затим 
преузме дужност шефа Катедре и управника Метеоролошког завода. 
Др Чадеж је дипломирао на Љубљанском универзитету 1936. године 
и на њему докторирао 1942. године из математичко-физичких наука. 
Школске 1960/61. године на Катедри су постављена три нова доцен- 
та, а почетком 1961/62. године изабран је и четврти доцент, тако да 
тада Катедру за метеорологију сачињавају: један ванредни профе- 
сор, четири доцента и два асистента. Сви изабрани доценти били су 
више година стални асистенти Катедре и Завода; положили су док- 
торске испите као први доктори метеоролошких наука на Београд- 


ском универзитету. То су; Федор Месингер за -предмет микрометео- 
рологија (од 1960), Душан Ђурић за предмет метеорологија (од 1960), 
Боривоје Добриловић за предмет климатологија (од 1961), Петар 
Гбурчик за предмег метеоролонпш инструменти и осматрања (од 
1961) и др Ђуро Радиновић за предмет анализа и прогноза времена 
(од 1964). 

Број наставника и асистената на Катедри за метеорологију ме- 
њао се у годинама које следе. Наиме, 1964. године Федор Месингер 
одлази са Катедре 'да би усавршио своја истраживања из нумеричких 
метода у САД где је радио у Националном центру за атмосферска 
истраживања у Болдеру, а више година на Калифорнијском универ- 
зитету у Лос Анђелесу. Са неким краћим прекидима Месингер је 
остао до 197.0..године у САД, а затим се вратио на Катедру где је иза- 
бран за ванредног професора за предмет динамичка метеорологија. 
Осим тога, Месингер је држао и држи предавања из предмета метео- 
рологија и микрометеорологија. Душан Ђурић, 1965. године, такође 
одлази у САД у Национални центар за атмосферска истраживања, 
где се задржао годину дана, а затим на Универзитет у Тексасу где 
се и данас налази. 

Боривоје Добриловић је 1964. год. отишао на студијски боравак 
у Центар за метеоролошка истраживања у Индији, у Пуни, где се 
није дуго задржао, јер је већ 1965. године био изабран од Светске 
метеоролошке организације за њеног експерта и провео више година 
у Заиру на Универзитету у Киншаси, Руанда — ■ Урунди и Гвинеји 
образујући кадрове из неразвијених земаља Африке. Боривоје До- 
бриловић је дао више радота о клими Југославије. Његова докторска 
дисертација која се односи на висинско струјање изнад Југославије у 
вези са атмосферским процесима ширих размера била је веома запа- 
жена као и његови прилози из климатографије Југославије. Пред 
крај свога мандата као експерта Уједињених нација др Боривоје 
Добриловић је несрећним случајем изгубио живот (1973) што је био 
велики губитак за Катедру јер се очекивао његов повратак. Светска 
метеоролошка организација и његова породица, основали су Фонд 
који носи његово име. Из Фонда Б. Добриловића сваке године доде- 
љују се награде најуспешнијем студенту Метеоролошке групе ПМФ 
у Београду и Више поморске школе у Котору. Сваке другетодине 
награђује се најзапаженији научни рад из области метеорологије 
објављен од стране југословенских научника. Награде за научни рад 
из Фонда Боривоја Добриловића додељене су др Федору Месингеру 
за рад из области нумеричких шема за решавање проблема прогнозе 
времена 1975. године, на предлог групе научних радника из Загреба, 
док је награда за научни рад у 1977. години добила др Весна Јурчец 
из Загреба за њен рад који се односи на статистичку анализу сушних 
и кишних периода и екстрема падавина у западном делу Југославије. 

Катедра је, сразмерно броју студената, имала довољан број по- 
моћног наставног особља, асистената, али у односу на број предмета 
који су предавани, тај број није био задовољавајући, јер су асистенти 

држали вежбања из два, па и три предмета. Они су постављани овим 
редом: Катарина Милосављевић, хонорарни асистент за метеороло- 
гију, од 1949 до 1954; Ббривоје Добриловић, стални асистент, од 1950. 
до 1961; Драгутин Маринковић, стални асистент, од 1951. до 1953. (кад 
је умро); Душан Ђурић. стални асистент, од 1954. до 1960; Србољуб 
Павловић, хонорарни асистент, од 1954. до 1957, а од 1957. до 1958. 
(кад је умро) стални асистент; Федор Месингер, стални асистент, од 
1955. до 1960; Франц Гамсер, хонорарни асистент, од 1954. до 1959; 
Петар Гбурчик, стални асистент, од 1960. до 1961; Оливера Милова- 
новић, стални асистент, од 1961. до 1966; Ненад Ђорђевић, сталнЈ! 
асистент, од 1961. до 1973; Ђуро Радиновић, стални асистент од 1961 
до 1962. године. 

Значајан пораст броја студената захтевао је јачање Катедре; 
међутим многе ствари које нису зависиле од Катедре утицале су на 
то да се и даље смањивао број наставника и асистената на Катедри 
за метеорологију. Оливера Миловановић, која је као стални асистент 
била постављена 1961. године, и после успешно завршених последи- 
пломских студија на Универзитету у Лос Анђелесу (1964 — 1966), 
вратила се у земљу, али је веома кратко радила на Катедри и због 
породичних прилика напустила је Катедру, тако да су остала свега 
три наставника, др Марјан Чадеж, професор, др Ђуро Радиновић, 
доцент и др Петар Гбурчик, доцент. По повратку Ненада Ђорђевића 
са магистарских студија на Државном универзитету у Колораду, Ка- 
тедра је имала 1967. године 3 наставниха и једног асистента, који су 
изводили целокупну наставу. То је веома кратко трајало јер већ 1967. 
у јулу месецу др Ђуро Радиновић био је постављен за директора 
Републичког хидрометеоролошког завода СР Србије, а затим Савез- 
ног хидрометеоролошког завода. Одржавање наставе из предмета 
анализа времена и прогноза времена везано је за Радиновића као 
хонорарног наставника који је 1972. изабран за ванредног професора. 
Петар Гбурчик је убрзо затим (1968) конкурисао за начелника Оде- 
љења прогнозе времена у Савезном хидрометеоролошком заводу, 
тако да је Катедра остала са свега једним сталним наставником, др 
Марјаном Чадежом, и једним сталним асистентом, Ненадом Ђорђе- 
чићем, у периоду од 1967. до 1971. до повратка Месингера из САД. 
Колико је то био тежак и мукотрпан период у раду Катедре, најбоље 
се види по томе што су Чадеж и Ђорђевић у то време држали 1п — 
14 часова недељно предавања и вежби из више предмета. Радиновић 
уз помоћ Стевана Панина држао је предмете анализа и прогноза 
времена, Гбурчик метеоролошка мерења и осматрања, док је др Сла- 
вољуб Јовановић, професор Грађевинског факултета у Београду пре- 
давао хидрологију. Ових пет година су праћени ипак порастом броја 
студената на метеоролопгкој групи, и може се рећи да настава ни у 
једном моменту није трпела што је била заслуга свих наставника 
који су у то доба као стални или хонорарни наставници радили на 
Катедри за метеорологију. Оваква флуктуација наставника унеко- 
лико је одражавала стање на Метеоролошкој групи ПМ'Ф, нарочито у 

погледу материјалних могућности за рад, које су биле на најнижој 
тачки. 

Кадровско јачање Катедре почиње 1975. године када су поста- 
вљена два асистента, Млађен Ћурић и Слободан Ничковић, а 1976. 
Марина Нешић и Боривоје Рајковић. У 1977. години изабран је за 
асистента Лазар Лазић, тако да данас на Катедри раде као стални 
наставници професор Марјан Чедеж, ван. проф. Федор Месингер и 
доц. Ненад Ђорђевић и 5 асистената постављених у периоду 1975 — 

1977. године. 

Ипак, кадровско питање је данас веома озбиљно с обзиром да 5 
наставника, 3 стална и 2 хонорарна, др Ђ. Радиновић, ванредни 
професор и др Славољуб Јовановић одржавају целокупну наставу на 
групи. Млађи чланови Катедре су сви последипломски студенти, а 
Млађен Ћурић је одбранио своју магистарску тезу 1974. и докторску 

1978. 

Веома променљиви број чланова Катедре није утицао на интензи- 
тет научних истраживања на Катедри тако да је научни рад увек био 
саставни део рада Катедре и поред недостатка финансијских средста- 
ва. Споменимо да је на Катедри за метеорологију од оснивања до 
данас докторирало девет кандидата. На Групи за метеорологију 
магистрирало је у тридесетогодишњем периоду пет кандидата. 

Научни рад одвијао се на више поља која су џд интереса за 
југословенску метеорологију. 

Чадеж је у својим радовима о развоју времена у Југославији 
дошао до класификације времена, и његови радови о фену и бури као 
и типовима времена познати су у светској литератури. Месингер је 
развио низ новијих метода из нумеричких решавања једначине 
хидродинамике које су основа -за нумеричку прогнозу времена и 
његови радови широко су цитирани у светској литератури. Радинови- 
ћев допринос изучавању циклогенезе у Ђеновском заливу веома је 
добро познат у свету. Гбурчик је. својим радовима о турбуленцији 
ушао у приручник о процени атмосферске дифузије. Радови из 
примењене метеорологије односе се на Ђорђевића. Чланови Катедре 
су такође учествовали у низу међународних пројеката, комисија, 
конгреса итд. 

Помоћно наставно особље на Катедри било је такође, као и 
наставно, и по броју и по саставу веома различито. Осим асистената и 
наставника који су раније споменути, на Катедри за метеорологију 
радили су: Радивоје Дамјановић, као калкулант од 1947 — 1949, 
Софија Поповић као хонорарни библиотекар од 1949 — 1955, Радојка 
Дуновић од 1955 — 1966, Александар Стошић, као метеоролошки 
техничар, од 1955 — 1957, Никола Опачић од 1955. до данас, Чедомир 
Јовановић, хонорарни метеоролошки техничар од 1955 — 1963, Оливе- 
ра Смиљанић, као Лаборант од 1957 — 1962, Даринка Стојков, 
метеоролошки техничар 1957 — 1975, Зорана Ивковић, као лаборант 
од 1957 — 1958, Александар Радичевић, као метеоролошки техничар 
од 1957 — 1958, Стјепан Шурбек, као лаборант — метеоролошки 

техничар од 1959 — 1963, Милоје Радосављевић, као лаборант од 1958 
— 1560, Станислав Милојковић, као лаборант од 1959 — 1976, Алек- 
сандар Милићевић,« као. лаборант од 1960 '. — 1966, Ђурђица Вукин, 
метеоролошки техничар од 1963 — 1975. Припајањем Центра за 
атмосферске нау.ке .(1977) Институт је добио три нова члана: Славицу 
Рајшић, ■ дипломираног' хемичара и Рајка Петронијевића (до краја 
1978) дипломираног астрофизичара као стручне сараднике, и дакти- 
лографа Мицу Великић. И на крају нека буде забележено, али не као 
мање важно за рад осталих чланова Института, да су Јелена Трајко- 
вић и Милица Гвозденовић од 1961. до данас чиниле онај део особља 
без, кога ниједна институција не може постојати бринући се о 
чистоћи просторија. .. 

Данас у Институту за метеорологију осим наведених раде као 
метеоролошки техничари или лаборанти, Љубица Радоја од 1975, 
Слободан Никовић од 1977. и Верица Весић од 1976. а као библиоте- 
-кари . Бранка Стевановић од 1971. и Јелена Доловачки од 1977. 

Још од 1957. Метеоролошки завод покренуо је издавање својих 
публикација, под називом „Расправе" од којих је до сада изашло 8 
бројева. Издавање ове публикације било је веома отежано с обзирбм 
на недостатке финансијских среДСтава па су чланови Катедре своје 
радове већим делом објављивали у страним часописима. Активност 
чланова КатеДре такође су бдигравала у метеоролошким институци- 
јама као што су Метеоролошко друштво СР Србије. У управи овог 
Друштва увек је био бар један члан Катедре и они су вршили 
одговорне дужности’у овом Друштву. Више чланова Катедре бирано 
је за предсеДника или секретара ДрЈчптва и то више пута. У 
активности Метеоролошког друштва чланови Катедре узимали су 
учешћа не само као покретачи одређених акција већ велики број 
пута као предавачи. - 

Катедра је активно погпомогЛа 1959. акцију војне и; цивилне 
метеоролршке. службе За израду ' Климатографије Југославије, публи- 
кације која је требало да допуни један битан недостатак о познавању 
климе у нашој. земљи. Овде су се нарочито ангажовали Добриловић и 
Радиновић који су урадили два поглавља из њеног IV дела у коме се 
обрађује динамички утицај на климу у Југославији. 

Од оснивања Групе за метеорологију на ПМФ (1947) у току 
њеног постојања, на студије је било уписано 2075 студената. Од броја 
уписаних студената релативно мали број студената је дипломирао, 
свега 165. У току студија велики број студената преписивао се на 
друге факултете. Просечно трајање студија износи 7 година, а про- 
сечна оцена дипломираних студената у току студија је 7,34. 

Од оснивања Метеоролошког завода његове просторије налазиле 
су се до 1961. године у згради ПМФ на СтуДентском тргу бр. 3. Затим 
је Завод пресељен у нову зграду ПМФ на Студентском тргу 16, а 
исте године Одлуком факултетских органа Завод је пресељен у 
Добрачину 16 где се и данас налази. Заводу су.додељене просторије 

бившег Минералошког завода на првом спрату зграде и то свега 7 
просторија, а накнадно још три просторије у новој згради Факултета 
да би се омогућило извођење наставе из експерименталних предмета 
пошто у старој згради у Добрачиној улици нису постојали за то 
никакви услови. Касније је цела зграда у Добрачиној 16 ослобођена 
за потребе Метеоролошког инетитута. Сада Институт за метеорологи- 
ју ПМФ располаже осим зграде у Добрачиној 16, једном мањом 
Метеоролошком станицом на Новом Београду где се врше одређена 
мерења. Последњих година рад у Станици је веома ограничен, скоро 
да је обустављен. Нова зграда Метеоролошке станице добила је 
локацију код Музеја савремених уметности и очекује се да ће у 
најскорије време та нова и за потребе Метеоролошког института 
сврсисходно изграђена зграда испунити своју функцију као демон- 
страциона, а уједно и као место на коме ће се вршити специјална 
мерења. 

На крају да буде забележено да је, у складу с интенцијама у 
друштвеном развоју и реформи Београдског универзитета, ПМФ 
формирао више одсека и да су се у оквиру функције бивших завода 
основали одговарајући институти који су преузели функције бивших 
завода на Факултету. Тако је Метеоролошки завод променио име у 
Институт за метеорологију као радна јединица Одсека за физичке и 
метеоролошке науке, Одсеци су самосталне организације, ООУР, и 
СВ0 ЈУ делатност Институт за метеорологију обавља у оквиру овог 
одсека. Нарочито у последње време делатност Института за метеоро- 
логију огледа се у интензивном раду на проучавању времена у 
Југославији (Чадеж) и нумеричким моделима прогнозе времена (Ме- 
сингер), који се раде заједно са Савезним хидрометеоролошким заво- 
дом и уз финансијску потпору Хидрометеоролошке службе и Репу- 
бличке заједнице за научни рад СР Србије. Такође су развијени 
радови из области примењене метеорологије. 

Овакав интензивни рад Института за метеорологију надамо се да 
ће се одвијати и даље с обзиром да се у Институту у садашњој 
ситуацији ради у много повољнијим условима него што је то било 
ранијих година. 

